22.03.2018

**COMUNICAT**

În urma demersurilor făcute de federaţiile reprezentative din învăţământ, ieri, 21.03.2018, în cadrul unei comisii tehnice din Ministerul Educaţiei Naţionale au fost purtate discuţii privind acordarea voucherelor de vacanţă şi au fost aduse modificări ordinului privind acordarea acestor tichete valorice. În perioada imediat următoare va fi aprobat, în cadrul unei comisii de dialog social, Ordinul privind aprobarea normelor metodologice de acodare a voucherelor de vacanţă.

Astfel, angajaţii din sistemul de învăţământ vor primi, începând cu cel de-al doilea trimestru, tichete valorice de 50 şi 100 de lei. Acestea vor fi achiziţionate de conducerea unităţilor de învăţământ împreună cu sindicatele.

Tichetele de vacanţă vor fi acordate proporţional cu perioada lucrată, respectiv timpul de muncă. Valoarea maximă a tichetelor, de care beneficiază un angajat este de 1.450 de lei, sumă impozitabilă. Voucherele vor fi acordate până la data de 30 noiembrie 2018.

**Simion HANCESCU**

**Preşedinte FSLI**